ΓΡΑΠΤΗ ΕΡΩΤΗΣΗ E-2137/99

υποβολή: Bart Staes (Verts/ALE) προς την Επιτροπή

(24 Νοεμβρίου 1999)

Θέμα: Απαγόρευση της χρησιμοποίησης των ουσιών ΒAGDE και ΒFDGE για την επικάλυψη κονσερβών

Προσφάτως η βελγική ομοσπονδιακή κυβέρνηση διέταξε την απόσυρση κονσερβών σαρδέλας και τόνου από το εμπόριο λόγω του πιθανού κινδύνου που παρουσίαζε η χημική επικάλυψη των κονσερβών.

Από αναλύσεις της οργάνωσης προστασίας των καταναλωτών Test-Aankoop προέκυψε ότι 50 έως 65 % των τροφίμων που περιείχαν οι σχετικές κονσέρβες είχαν μολυνθεί με τις χημικές ουσίες ΒADGE (Bisfenol A- Dyglycidylether) και ΒFDGE (Bisfenol F- Dyglycidylether).

Η ουσία ΒADGE χρησιμοποιείται για την εσωτερική επικάλυψη κονσερβών. Η ουσία ΒFDGE είναι όμοια με την ΒADGE, αλλά δεν επιτρέπεται η χρησιμοποίησή της σελικά τα οποία έρχονται σε επαφή με τρόφιμα. Παρά το γεγονός αυτό, η οργάνωση Test-Aankoop εντόπισε σε 65 % των εξετασθέντων δειγμάτων ίχνη της ουσίας αυτής.

Δεδομένου ότι η εισαγωγή κονσερβών σαρδέλας και τόνου δεν αφορά μόνο το Βέλγιο, μπορεί η Επιτροπή να ανακοινώσει:

1. Εάν είναι ενήμερη για παρόμοια προβλήματα σχετικά με τις ουσίες ΒADGE και ΒFDGE σε άλλα κράτη μέλη της Ευρωπαϊκής νωσης; Εάν ναι, ποιά μέτρα λαμβάνονται για την απόσυρση μολυσμένων τροφίμων από το εμπόριο; Εάν όχι, προτίθεται άραγε η Επιτροπή να ζητήσει από τα κράτη μέλη να προβούν σε λεπτομερείς ελέγχους όσον αφορά την παρουσία των ουσιών ΒADGE ή ΒFDGE σε κονσέρβες τροφίμων;

2. Μήπως η Επιτροπή ασχολείται με την εκπόνηση οδηγίας που να απαγορεύει την χρήση των ουσιών ΒADGE και ΒFDGE για την εσωτερική επικάλυψη κονσερβών; Εάν ναι, ποιές είναι οι γενικές γραμμές της οδηγίας αυτής; Εάν όχι, είναι διατεθειμένη η Επιτροπή να απαγορεύσει τη χρήση των ουσιών ΒADGE και ΒFDGE για την επικάλυψη κονσερβών τροφίμων, λαμβανομένουπόψη του καρκινογόνου χαρακτήρα των δύο αυτών ουσιών;

Συμπληρωματική απάντηση του κ. Liikanen εξ ονόματος της Επιτροπής

(25 Ιανουαρίου 2000)

1. α) Η Επιτροπή γνωρίζει ότι ορισμένες κονσέρβες αποδεσμεύουν τις ουσίες BADGE (=δισφαινόλη Α διγλυκιδυλικός αιθέρας) ή/και BFDGE (=δισφαινόλη F διγλυκιδυλικός αιθέρας) ή/και παράγωγά τους. Πράγματι πραγματοποιήθηκαν παρόμοιες μελέτες σε εθνικό επίπεδο(1)(2)(3), όπως επίσης από το Κοινό Κέντρο Έρευνών της Επιτροπής(4).

β) Η Επιτροπή δεν έχει την αρμοδιότητα να αποσύρει από την αγορά τρόφιμα πουπερβαίνουν τα νόμιμα όρια. Η εν λόγω αρμοδιότητα ανήκει στα κράτη μέλη.

γ) Η Επιτροπή θα καλέσει όλα τα κράτη μέλη να διενεργήσουν ελέγχους για να προσδιορίσουν την ύπαρξη όλων αυτών των ουσιών στα τρόφιμα χρησιμοποιώντας τις πλέον ενδεδειγμένες μεθόδους. Μολαταύτα πρέπει να σημειωθεί ότι τα κράτη μέλη βρίσκονται σε εγρήγορση ήδη εδώ και χρόνια για την μετανάστευση των εν λόγω ουσιών που προέρχονται από μεταλλικά κουτιά επικαλυμμένα με επίστρωση.

2. α) Η Επιτροπή δεν προτίθεται επί του παρόντος να απαγορεύσει τη χρήση της ουσίας BADGE ως συστατικού της επίστρωσης που επικαλύπτει τα μεταλλικά κουτιά. Πράγματι, η Επιτροπή μόλις θέσπισε την οδηγία 1999/91/ΕΚ 1999/91/ΕΚ της Επιτροπής, της 23ης Νοεμβρίου 1999, για την τροποποίηση της οδηγίας 90/128/ΕΟΚ σχετικά με τα πλαστικάλικά και αντικείμενα που προορίζονται να έρθουν σε επαφή με τρόφιμα(5), για τα πλαστικάλικά, στην οποία ορίστηκε ειδικό όριο μετανάστευσης για την εν λόγω ουσία, σύμφωνα με την πρόσφατη γνωμοδότηση της επιστημονικής επιτροπής για την ανθρώπινη διατροφή (CSAH)(6). Το εν λόγω όριο εφαρμόζεται επίσης από τα κράτη μέλη στις κονσέρβες που επικαλύπτονται με επίστρωση.

Όσον αφορά την ουσία BFDGE και ειδικότερα την ουσία NOGE (=Novolac γλυκιδυλικοί αιθέρες) που εμπεριέχει την ουσία BFDGE, η οποία χρησιμοποιείται ωςποκατάστατο της BADGE σε ορισμένες ειδικές εφαρμογές, η Επιτροπή δεν είναι ακόμη σε θέση να προσδιορίσει τη στάση της. Όντως, η CSHA, η οποία εξέτασε για πρώτη φορά τα σχετικά με την ουσία BFDGE στοιχεία κατά την συνεδρίασή της της 1-2 Δεκεμβρίου 1999, δεν έχει ακόμη επικυρώσει επισήμως τα πρακτικά της εν λόγω συνεδρίασης, στα οποία έπρεπε να εμπεριέχεται προκαταρκτική δήλωση για την τοξικότητα. Η Επιτροπή δεν θα παραλείψει να αναλύσει το συντομότερο δυνατόν το περιεχόμενο της εν λόγω δήλωσης και να λάβει, κατόπιν διαβουλεύσεων με τα κράτη μέλη, τα μέτρα που ενδεχομένως επιβάλλονται.

β) Όσον αφορά τον καρκινογόνο χαρακτήρα που αποδίδεται από το Αξιότιμο Μέλος του Κοινοβουλίου και από τον τύπο στις εν λόγω δύο ουσίες, η Επιτροπή δεν μπορεί να καταλήξει στην ίδια εκτίμηση βασιζόμενη στις γνωμοδοτήσεις της CSHA για την ουσία BADGE(10)(7)(8) που έχουν ήδη δημοσιευθεί και στην προσωρινή εκδοχή της προκαταρκτικής δήλωσης της επιστημονικής επιτροπής για την ανθρώπινη διατροφή (SCF) για την ουσία BFDGE, η οποία θα διατίθεται λίαν προσεχώς στο Διαδίκτυο(9).

(1) Ministry of Agriculture, Food and Fisheries (MAFF) UK, survey of BADGE epoxy monomer in canned food (May 1997), MAFF project number FS2707. In: W. Summerfield, A. Goodson, I. Cooper. Food Additives and Contaminants, 1998, 15, 818-830.

(2) ΠΙΡΑ προξεψτ ον μιγρατιον οφ μονομερσ ανδ οωεραλλ μιγρατιον. Ιν: Π.Α. Τιψε. Φοοδ Αδδιτιωεσ ανδ Ψονταμιναντσ, 1998, 5 (σθππλ. 1), 373-380.

(3) ΜΑΦΦ Φοοδ Σαφετυ Ινφορματιον Βθλλετιν, 89, Οψτοβερ 1997.

(4) Σιμονεαθ, Ψ., Τηεοβαλδ Α. ανδ Ανκλαμ Ε.. Ισπρα ρεπορτ: ρεσθλτσ οφ α Εθροπεαν σθρωευ οφ ΒΑΔΓΕ ιν ψαννεδ φιση ιν οιλ. Ξανθαρυ 23, 1998.

(5) ΕΕ L 310 της 4.12.1999.

(6) Γνώμη της επιστημονικής επιτροπής της 24ης Μαρτίου 1999 για την δισφαινόλη Α διγλυκιδυλικός αιθέρας στα τρόφιμα (BADGE), ηλεκτρινική διεύθυνση: http://www.europa.eu.int/comm/dg24/health/sc/scf/out28_en.html.

(7) Διευκρίνηση και επεξήγηση της γνωμοδότησης της SCF, της 7ης Ιουνίου 1996, για την ουσία BADGE. Τεσσαρακοστή τέταρτη σειρά εκθέσεων, (έντυπη) ή στην ηλεκτρονική διεύθυνση: http://www.europa.eu.int/comm/dg24/health/sc/oldcomm7/out05_en.html.

(8) Γνωμοδότηση για την ουσία δισφαινόλη Α διγλυκιδυλικός αιθέρας (BADGE), Ιούνιος 1996. SCF (1997). Τεσσαρακοστη σειρά εκθέσεων, GT 07 97652, Επιτροπή των Ευρωπαϊκών Κοινοτήτων, Λουξεμβούργο.

(9) Βλ.ηλεκτρονική διεύθυνση: http://www.europa.eu.int/comm/dg24/health/sc/scf/.

(10) ΠΙΡΑ προξεψτ ον μιγρατιον οφ μονομερσ ανδ οωεραλλ μιγρατιον. Ιν: Π.Α. Τιψε. Φοοδ Αδδιτιωεσ ανδ Ψονταμιναντσ, 1998, 5 (σθππλ. 1), 373-380.